CELEX: 32011R1231
Language: ro
Date: 2011-11-16 00:00:00
Title: Regulamentul (UE) nr. 1231/2011 al Parlamentului European și al Consiliului din 16 noiembrie 2011 de modificare a Regulamentului (CE) nr. 378/2007 al Consiliului în ceea ce privește normele de punere în aplicare a modulării voluntare a plăților directe în cadrul politicii agricole comune

8.12.2011   
            
            
               RO
            
            
               Jurnalul Oficial al Uniunii Europene
            
            
               L 326/24
            
         REGULAMENTUL (UE) NR. 1231/2011 AL PARLAMENTULUI EUROPEAN ȘI AL CONSILIULUI
   din 16 noiembrie 2011
   de modificare a Regulamentului (CE) nr. 378/2007 al Consiliului în ceea ce privește normele de punere în aplicare a modulării voluntare a plăților directe în cadrul politicii agricole comune
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 alineatul (2),
   având în vedere propunerea Comisiei Europene,
   după transmiterea proiectului de act legislativ către parlamentele naționale,
   având în vedere avizul Comitetului Economic și Social European (1),
   hotărând în conformitate cu procedura legislativă ordinară (2),
   întrucât:
   
               (1)
            
            
               Regulamentul (CE) nr. 378/2007 al Consiliului din 27 martie 2007 de stabilire a normelor pentru modularea voluntară a plăților directe prevăzute de Regulamentul (CE) nr. 1782/2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori (3) conferă Comisiei competențe în scopul punerii în aplicare a anumitor dispoziții ale regulamentului respectiv.
            
         
               (2)
            
            
               Ca urmare a intrării în vigoare a Tratatului de la Lisabona, competențele conferite Comisiei în temeiul Regulamentului (CE) nr. 378/2007 ar trebui aliniate la dispozițiile articolelor 290 și 291 din Tratatul privind funcționarea Uniunii Europene.
            
         
               (3)
            
            
               Pentru a asigura existența unor condiții uniforme pentru punerea în aplicare a Regulamentului (CE) nr. 378/2007 în statele membre în cauză, ar trebui conferite competențe de executare Comisiei.
            
         
               (4)
            
            
               Competențele de executare referitoare la adoptarea unor dispoziții specifice în ceea ce privește integrarea modulării voluntare în programarea dezvoltării rurale și în ceea ce privește gestionarea financiară a modulării voluntare ar trebui exercitate în conformitate cu Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (4).
            
         
               (5)
            
            
               Comisia ar trebui să stabilească, prin intermediul unor acte de punere în aplicare și, având în vedere natura specifică a acestor acte, fără aplicarea Regulamentului (UE) nr. 182/2011, sumele nete care rezultă din aplicarea modulării voluntare.
            
         
               (6)
            
            
               Prin urmare, Regulamentul (CE) nr. 378/2007 ar trebui modificat în consecință,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 378/2007 se modifică după cum urmează:
   
               1.
            
            
               La articolul 4 alineatul (1), partea introductivă se înlocuiește cu următorul text:
               „(1)   Sumele nete care rezultă din aplicarea modulării voluntare sunt stabilite de către Comisie prin acte de punere în aplicare, fără aplicarea articolului 6a, pe baza:”.
            
         
               2.
            
            
               Articolul 6 se înlocuiește cu următorul text:
               „Articolul 6
               (1)   Comisia adoptă, prin acte de punere în aplicare, dispoziții specifice pentru integrarea modulării voluntare în programarea de dezvoltare rurală. Respectivele acte de punere în aplicare se adoptă în conformitate cu procedura de examinare menționată la articolul 6a alineatul (1).
               (2)   Comisia adoptă, prin acte de punere în aplicare, dispoziții specifice pentru gestionarea financiară a modulării voluntare. Respectivele acte de punere în aplicare se adoptă în conformitate cu procedura de examinare menționată la articolul 6a alineatul (2).”
            
         
               3.
            
            
               Se adaugă următorul articol:
               „Articolul 6a
               (1)   Comisia este asistată de Comitetul pentru dezvoltare rurală instituit prin Regulamentul (CE) nr. 1698/2005. Respectivul comitet este un comitet în înțelesul Regulamentului (UE) nr. 182/2011 (5).
               În cazul în care se face trimitere la prezentul alineat, se aplică articolul 5 din Regulamentul (UE) nr. 182/2011.
               (2)   Comisia este asistată de Comitetul pentru fonduri agricole instituit prin Regulamentul (CE) nr. 1290/2005. Respectivul comitet este un comitet în înțelesul Regulamentului (UE) nr. 182/2011.
               În cazul în care se face trimitere la prezentul alineat, se aplică articolul 5 din Regulamentul (UE) nr. 182/2011.
            
         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Strasbourg, 16 noiembrie 2011.
      
         
            Pentru Parlamentul European
         
         
            Președintele
         
         J. BUZEK
      
      
         
            Pentru Consiliu
         
         
            Președintele
         
         W. SZCZUKA
      
   
   
      (1)  JO C 132, 3.5.2011, p. 87.
   
      (2)  Poziția Parlamentului European din 13 septembrie 2011 (nepublicată încă în Jurnalul Oficial) și Decizia Consiliului din 20 octombrie 2011.
   
      (3)  JO L 95, 5.4.2007, p. 1.
   
      (4)  JO L 55, 28.2.2011, p. 13.
   
      (5)  Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13).”